368 de localități din România au depășit coeficientul de infectare de 3 la mia de locuitori.
Doar în ultimele 24 de ore, 15 localități au intrat în scenariul roșu. În aceste localități se vor închide restaurantele, iar școala se va desfășura doar online. Ludovic Orban a transmis că în aceste localități trebuie urmărită eficacitatea acestor măsuri.
Un număr de 368 de localități din țară au depășit, până miercuri, coeficientul de infectare de 3 la mia de locuitori în 14 zile, a declarat, miercuri seara, șeful Departamentului pentru Situații de Urgență, Raed Arafat. Doar în ultimele 24 de ore, 15 localități au intrat în scenariul roșu.Șeful DSU, dr. Raed Arafat, a fost întrebat, miercuri seara, în ședința de Guvern, câte localități din țară au depășit coeficientul de 3 la mia de locuitori în privința infectării cu SARS-CoV-2."În acest moment avem 368 de localități care au depășit 3 la mia de locuitori, unde Comitetele Județene au aplicat deja regulile prevăzute în hotărârea de guvern, adică obligativitatea portului măștii, închiderea unor activități temporar, precum restaurante în interior, cinematografe, trecerea pe învățământ online", a spus Arafat.Potrivit acestuia, numărul este mai mare cu 15 față de cel raportat marți.Premierul Ludovic Orban a transmis că în aceste localități trebuie urmărită eficacitatea acestor măsuri și dacă măsurile luate reușesc să oprească numărul de cazuri.Arafat a mai spus că în țară sunt, miercuri, în carantină nouă localități în carantină: trei localități în județul Maramureș, două în județul Cluj, două în județul Neamț, una în județul Galați și una în județul Constanța."Se simte o reticență în unele zone de carantină, acolo unde rata de infectare a depășit și 8, și 9 la mie. (…) la Odorheiul Secuiesc, astăzi (miercuri – n.r.) am avut o discuție cu DSP în timpul videoconferinței și am cerut reanalizarea situației acolo, pentru că se vede, totuși, că sunt zile în care avem în continuare în care vin 20 și ceva de cazuri pe zi aproximativ", a mai spus Arafat.